

**REPUBLIKA HRVATSKA**

MEĐIMURSKA ŽUPANIJA

OPĆINA SVETI JURAJ NA BREGU

OPĆINSKO IZBORNO POVJERENSTVO

KLASA:013-03/21-01/04

URBROJ:2109/16-04/3-21-5

Pleškovec, 15. travnja 2021.

 Na temelju čl. 25. al. 4. i 5. Odluke za izbor članova vijeća mjesnih odbora na području Općine Sveti Juraj na Bregu, Klasa: 013-03/21-01/04, Urbroj: 2109/16-03-21-01 od dana 31. ožujka 2021.godine, Općinsko izborno povjerenstvo Općine Sveti Juraj na Bregu izdaje

**OBVEZATNE UPUTE BROJ VMSJB – I.**

**O OBRASCIMA ZA PROVOĐENJE IZBORA**

**ZA ČLANOVE VIJEĆA MJESNIH ODBORA**

1. Pripreme i provođenje izbora za članove vijeća mjesnih odbora obavljat će se na obrascima propisanim ovim Obvezatnim uputama. Obrasci su namijenjeni izborima za članove vijeća mjesnih odbora.
2. Obrasci iz točke 1. ovih Obvezatnih uputa nose oznaku OVMSJB.
3. Ako za pojedine radnje nije Obvezatnim uputama utvrđen odgovarajući obrazac, tijelo za provođenje izbora odredit će sadržaj i oblik akta u skladu s odredbama Zakona, kada je to neophodno za provođenje odgovarajuće izborne radnje.
4. Obrasci za provođenje izbora su:
* OVMSJB – I Prijedlog kandidacijske liste političke stranke/političkih

stranaka za izbor članova vijeća mjesnog odbora

* OVMSJB – II Prijedlog kandidacijske liste grupe birača za izbor članova

vijeća mjesnog odbora

* OVMSJB – II/I Obrazac za prikupljanje potpisa birača koji podržavaju

kandidacijsku listu grupe birača za članove vijeća mjesnog odbora

* OVMSJB – III Očitovanje kandidata o prihvaćanju kandidature za člana

vijeća mjesnog odbora

1. Oznake, nazivi i sadržaj obrazaca sastavni su dio ovih Obvezatnih uputa.
2. Ove Obvezatne upute stupaju na snagu danom donošenja, a objavljuju se na oglasnoj ploči u sjedištu Općine Sveti Juraj na Bregu i na web stranici www.svetijurajnabregu.hr.

 **PREDSJEDNIK**

Katarina Posavec, dipl. iur., v. r.